Vi skal alle sammen dø. Skjolddørene vil ikke gå op.
I TIDLIGERE AFSNIT
Dørene er låst, -
og kun den, der byggede dem, kan åbne dem med sin temporalaura.
- Han Som Forbliver. - Og han er død.
Tidsvæven er ikke bygget til at væve så mange nye grene sammen.
Den overbelastes.
Jo mere grenene vokser, jo mere nærmer vi os en nedsmeltning.
Det er TVA, der er problemet. Det er forkvaklet.
Uden TVA vil alt det her blive udslettet.
- Vi fandt ham. - Hvem?
Han Som Forbliver. Vi troede, vi skulle befri tidslinjen, -
men det skaber kun flere af ham, og de er alle sammen på vej.
- Hvad vil du gøre ved dem? - Dræbe dem.
Miss Minutes hjælper Renslayer.
Agenturets skabere er i fare. Jeg er nødt til at finde dem.
Du slæbte mig hertil, efter du stjal mit liv.
- Hvad affødte min neksushændelse? - Det kan jeg ikke huske.
Jeg har fået et ekko fra Renslayers TemPad.
Det kan ikke være her.
Hvor er hun?
Det var du længe om.
- Hvad laver jeg her? - Få nu ikke et føl på tværs.
Du sagde, jeg skulle noget vigtigt og møde en vigtig person.
Har du medbragt det, jeg bad om? Én ting ad gangen. Har du det?
Gudskelov. Kan du se det vindue der?
Den vigtige person, du skulle møde, ham fra tidernes ende, han sagde, -
at vi skulle lægge pakken i det vindue.
- Og ikke andet? - Hvad mener du?
- Det har til formål at beskytte al tid. - Hvorfor gjorde han det så ikke selv?
Han er død. Han lagde denne plan, da han vidste, det var ude med ham.
Du må ikke blive set. Du falder ikke just i med omgivelserne.
Var det bedre?
Pakken her i vinduet der?
På nøjagtig dette tidspunkt, ja.
Og hvad får jeg til gengæld?
Når han er blevet genindsat som leder af TVA, -
vil du og jeg være ved hans side.
TVA-HÅNDBOGEN
Hvordan kommer vi derind?
Uden Han Som Forblivers temporalaura? Ingen anelse.
Lige nu er den stabil, men de stynede grene vokser ud igen.
Hvis ikke vi udvider diameteren på vævens indtagsring, -
så volumenen boostes, og vi får råtiden raffineret ...
Enklere.
Vævens kapacitet må øges, så den kan klare de nye grene. Ellers kokser den.
Så går TVA under, og så dør vi alle sammen.
- Der må være en løsning. - Vi kan hacke systemet.
- Kan vi det? Sikke en lettelse. - Han mente det vist som en ide.
- Kan vi det? - Nej. Vi skal dø.
Der er ingen, der skal dø. Der må være en mulighed.
Hvad med Miss Minutes? Kan hun få adgang til væven?
Måske. Hun har administratoradgang.
Det gør ingen forskel. Hun er forsvundet.
Hvordan finder vi et tegnefilmsur, der ikke ønsker at blive fundet?
Jo før vi finder hende, jo bedre.
Miss Minutes sendte oplysninger til Renslayer, inden hun forsvandt.
Finder vi Renslayer, finder vi Miss Minutes.
Det bliver akavet at gense kvinden, der forsøgte at dræbe os begge to.
Det kan være, hun fik afløb for det. Vi koncentrerer os om tegneserieuret.
Vi fik ekkoer fra TemPad'en her i Chicago i 1868 -
og samme sted i 1893.
- Hvorfor besøge samme sted to gange? - Det er det, jeg prøver at regne ud.
- Er nogen vigtige personer herfra? - Nej.
Og den store brand i Chicago er først i 1871.
- Lad os tage til 1893. - Ravonna, hvad er du ude på?
- Det kan ikke være samme sted. - Hvordan kunne jeg glemme det?
Verdensudstillingen i Chicago i 1893.
Den hvide by, Edison, H.H. Holmes, luftballoner ...
Det her virker mere oplagt.
Kan de være endt i 1868 ved en fejl for derefter at tage hertil?
Renslayer begår sjældent fejl. Og da Miss Minutes var med, -
må de have haft et formål med at tage hertil tidligere.
- Vi skal nok finde dem. - Hvis de da er her.
- Det må vi finde ud af. - Hvordan gør vi det?
Med godt gammeldags benarbejde. Vi leder efter spor og brødkrummer.
Frihedsklokkens Dag indstiftes den 4. juli!
Spøgelsesur hjemsøger forlystelsesområdet!
Lad mig lige se. Her.
Hvad kalder du det?
- En brødkrumme. - Præcis.
Vi har set kineserier, bulgarske rariteter ...
Og købt forfriskninger.
Popcornboden var uhyre velbesøgt og dermed et oplagt sted at lede.
At de er velsmagende, er kun en bonus. Smag nu på dem.
De smager af aske. Er vi så færdige med at lege turister?
Hør nu. Vi har hver sin stil. Du er en handlingens mand.
Jeg går mere velovervejet til værks. Jeg ser alt. Jeg bemærker alt.
Du har ikke bemærket, at du har popcorn på hagen.
Det må være en joke.
- Får du hjemve? - Det er faktuelt forkert.
- Ligner det ikke Odin? - Det er en grov generalisering.
Man kan ikke reducere en hel kultur til et diorama. Hvor er det åndsfattigt.
Føler man sig en smule forbigået?
Nej, men hvorfor inkludere Balder? Ham er der ingen, der kender.
Jo da. Balder hin Brave.
Jeg glemmer af og til, at du er en af dem. Det er for sejt.
Thor er slet ikke så høj.
Vi mangler den osmanniske hippodrom, hvor spøgelsesuret er blevet set, -
og ballonparken. Det lyder hyggeligt.
Mobius, se.
"Temporal". Det kan ikke være et tilfælde.
Det er der, Renslayer er.
Vær sød at åbne tasken.
Hvis ikke du vil skabe total panik, bliver du i den, indtil jeg siger til.
Så er vi her.
- Jeg tror, hun er her. - Tror du?
Hun har hang til våde varer, og det samme har jeg.
- Der er hun. - Hun må ikke se dig.
- Er det væven? - Det tror jeg.
Tid er alt.
Den bevæger sig -
gennem os alle sammen.
Den former vores liv ...
... og vores fremtid.
Men måske kan vi forme ...
... den.
- Det er ham. - Hvem?
Han Som Forbliver.
Mine damer og herrer.
Du fik ham til at lyde som en frygtindgydende skikkelse.
Det er han også.
Tid er fremtidens ...
... energi.
Hvad ved du om fremtiden, boy?
Storartet spørgsmål. Og svaret er:
Mere end De aner.
Det er en af de varianter, Han Som Forbliver advarede mig imod.
- Det er begyndt. - Ligner han måske en erobrer?
Hvorfor jage kul og petroleum, når energien -
fra fortid, nutid og fremtid findes ...
... overalt omkring os?
Min tidsvæv -
vender temporalhenfaldet af den elektricitet, den modtager, -
sænker dets entropi -
og samler det som fine tråde af ...
... energi!
Af disse væver den derefter elegante reb af ...
... spænding.
Et kaos.
Et kaos af partikler -
omdannes til ...
... orden.
Min maskine anvender samme mængde watt, -
som Edison bruger til at tænde -
en enkelt glødepære ...
... til at oplyse ...
... hele ...
... Chicago!
Ja, du kan tænde et par glødepærer, og hvad så?
Der skal meget mere til for at oplyse en storby.
Misforstå mig ikke, min herre.
Det er ikke mit mål at oplyse en storby.
Jeg sigter efter -
at oplyse og drive -
hele kloden!
Kald det blot en drøm.
Hån det bare.
Slå det hen som videnskabsfiktion.
Men hvis det kan drømmes, kan det også opnås.
For al videnskab er fiktion, indtil det er et faktum!
Velkommen!
Velkommen til fremtiden, kære venner.
Jeg må have den maskine.
Vi må tage ham med tilbage til TVA.
Er du gal? Du kan ikke stole på en variant af Ham Der Forbliver.
- Vi har et større problem lige nu. - Væven.
Og hans aura er det eneste, der kan give os adgang til den.
Tak. Tak.
Tak skal De have.
Skulle vi ikke have Renslayer og Miss Minutes til at hjælpe os?
Hr. Timely, har De et øjeblik?
- Naturligvis. - Vi må drøfte Deres fremtid.
- Nu taler hun med ham. - Denne vej.
Gerne. Tag så mange øjeblikke, De ønsker.
- Flyt Dem. - Hvor kan vi tale sammen?
Det er noget af et apparatur, Timely, men jeg er endnu ikke overbevist.
Det er stadig en prototype.
Men en, som mange velhavende investorer kappes om at erhverve.
Jeg havde nu nærmere tænkt mig et kompagniskab.
De giver mig patentrettighederne, så sørger jeg for produktionen.
Nej. Jeg tager ikke kompagnoner.
De må have mig undskyldt. Tak for besøget.
- Flot præsentation. - Tak.
Hr. Timely, tilgiv mig min ligefremhed, men jeg må bare have Deres tidsvæv.
Det lader til, min præsentation har vakt stor interesse.
Mine damer og herrer, jeg tager imod alle formelle bud.
Kan 500 dollars lukke budrunden?
- Jeg byder seks. - Syv.
- Otte. - 850.
Pil af, plattenslager. Jeg var her først.
1000 dollars.
Det er mit endelige tilbud.
Jeg vil råde Dem til at tage imod det.
Vi har en aftale.
Det var en fornøjelse at gøre forretninger med Dem.
Hov, din klovn. Du trådte mig over foden.
Om forladelse. Jeg lover Dem, vores fysiske kontakt var aldeles utilsigtet.
Skulle han være bestemt til at blive Han Som Forbliver? Er du sikker på din plan?
Som sagt er det ikke min plan. Det er hans plan.
Og bare rolig. Med vores hjælp skal han nok fuldbyrde sin skæbne.
- Kom nu, han slipper væk. - Skal vi afgøre det udenfor?
Forsigtigt.
Udenfor?
Storartet forslag. Den er jeg med på.
Kom.
Den forbløffende Loke! Han optræder her ugen ud.
Hr. Timely, jeg må tale med Dem.
Nå ja, om min fremtid. Kan vi tale, mens vi går?
Hr. Timely, min kollega og jeg vil gerne tale forretning med Dem.
- Beklager, vi er midt i noget. - Det tager kun et øjeblik.
- Kender I hinanden? - Ja, vi er gamle venner.
Kolleger. Jeg kan dårligt nok huske det.
Jeg vil have mine penge tilbage, Timely. Bukserne virker ikke.
Hvad mener De?
Jeg synes da, De ser højere ud.
Som sagt er det en prototype.
Jeg kan komme forbi i næste uge og justere indstillingerne.
I næste uge? Fint.
- Mekaniske bukser? - De er bondefanger.
"Innovator" er nu det rette ord. Mine ideer er forud for deres tid.
Selvfølgelig er de det.
Koncepterne er gode nok.
Jeg skal bare have tidens primitive teknologi til at indhente mit geni.
- Det tvivlede jeg ikke på. - Det gør kloge hoveder aldrig.
Deres opfindelser er fup, Timely!
Farvel.
Jeg skal stryge det smil af Deres fjæs!
Tyv! Stop den mand! Han er en tyv! Jeg skal nok få fat på Dem, Timely!
Ingen skal snyde mig!
Der! Fang ham!
Jeg er nødt til at springe over.
Af vejen! Vi har Dem, Timely! Ingen slipper ud af vognen her.
Folkens, der er en tyv her! Hvor blev han af?
Der er han!
Luk op! Er du klar over, hvem jeg er, boy?
- Det passer dårligt. - Undskyld, men vi har nyt.
Det har vi også. Vi har fundet en variant af Han Som Forbliver.
Vi kan bruge hans temporalaura.
Okay.
Okay, men hør her. Casey har fået et temmelig mystisk TemPad-udslag.
- Noget farligt? Hvor? - Cirka tre meter fra dig.
Victor, du er virkelig dygtig til at flygte. Det har vi tilfælles.
- Sylvie, nej! - Bland dig udenom.
Vent nu lidt.
Du har gjort rigeligt. Lad mig gøre arbejdet færdigt.
- Lod du Sylvie følge efter dig? - Måske er hun fulgt efter dig.
Fortæl mig nu, hvad der foregår. Hvad er det, du har for?
Vi arbejder ikke sammen længere, Mobius.
Og hvordan er det gået dig siden? Du er på flugt.
Da du dukkede op ud af det blå, spurgte du, hvad jeg ville gøre, -
hvis hans varianter dukkede op. Jeg sagde, jeg ville dræbe dem.
Hvad foregår der?
Vi har brug for ham. Uden hans hjælp går TVA under.
Lad det bare. Tænker du kun på TVA?
TVA. Tidsvariansagenturet.
Jeg ved godt, du bare gerne vil være i fred og leve dit liv.
Men hvis væven svigter, og TVA går under, -
vil der intet liv være at vende tilbage til for nogen som helst.
Og vi kan ikke fikse den uden ham.
Du holdt med Loke frem for mig. Du kan ikke trække teamworkkortet nu.
Kan jeg så trække "du forsøgte at slå mig ihjel"-kortet?
TVA står over for en nedsmeltning, og han vil kunne redde væven.
Vi har brug for din hjælp.
Nej, Mobius. Der er ikke noget "vi" længere.
At redde TVA og fikse det er to vidt forskellige ting, -
og hans variant kan ikke sørge for nogen af delene.
Din huggert løser heller ikke noget.
Tror du, jeg ønsker det her? Tror du, jeg nyder at dræbe ham?
Så lad være.
Hvor tror du, han har bogen fra? Hvis I havde ladet ham være, -
var han forblevet harmløs. I stedet våbeniserede I ham.
Renslayer ændrede hans skæbne, -
og nu vil du føre ham direkte tilbage til TVA.
Den frie viljes betvinger. Den farligste mand nogensinde.
Jeg har aldrig mødt ham før. Han har ikke bogen fra mig.
Jeg havde aldrig hørt om Victor Timely før i dag.
Måske har du ret. Måske burde vi smide ham ud fra pariserhjulet.
Men vi har brug for ham. TVA har brug for ham.
De liv, de beskytter, har brug for ham.
Du fatter ingenting, vel?
De liv og dit hjem er i fare, -
og han er formentlig vores bedste chance for at redde dem.
Det her virker bekendt, hvad?
Jeg kan ikke lade ham leve.
Hr. Timely! Kom De noget til?
- Er du all right? - Ja, det går.
- Hvor blev han af? - Miss Minutes, så er det dig.
Spøgelsesuret!
Løb I hellere!
- Denne vej. - Jeg har så mange spørgsmål.
Det her er din skyld.
Loke, hop op!
Ikke tale om.
Nu skal De bare se. Værsgo at sidde ned.
En af Deres opfindelser?
Knappen her styrer temperaturen i hynden.
Den kan blive helt ned til 5 grader.
- En svalestol. - Mærk engang.
Vældig praktisk.
Syntes De ellers om min præstation?
Bravo. Den var eminent. Og en anelse uhyggelig.
- Tak. - Vores helt.
Er gespenstet Deres hjælper?
Nej, jeg er en selvstændigt fungerende kunstig intelligens, -
og mit navn er Miss Minutes.
Excusez-moi, Mademoiselle Minutes.
De er aldeles enestående.
Tak. De er også ret enestående. Det bliver De i hvert fald.
- Hvad mener De? - Det er indviklet.
Det er på tide, nogen fortæller mig, hvad det er, der foregår.
Engang for længe siden, -
langt fra dette øjeblik, -
i en anden tid, -
skabte en version af Dem et organ kaldet Tidsvariansagenturet.
Men to varianter af den samme nordiske gud myrdede ham, -
hvilket skabte nye tidslinjer, der affødte utallige versioner af Dem.
Vil det sige ...
... at det var mig, der skabte TVA?
Noget i den dur.
Det må være overvældende. Hvis det er for meget for Dem ...
Nej. Det passer med den historie om mig selv ...
... jeg altid havde forestillet mig ...
... var sand.
Også det med at blive myrdet? Det er derfor, De har brug for mig.
Jeg skal nok beskytte Dem.
Og I to arbejder for TVA?
Altså, før TVA og hende skabte De mig.
Og vi arbejdede sammen ved tidernes ende.
Jeg er her, fordi jeg ved, hvor stort et menneske De kan blive.
Og ...
Og De, fru ...?
Frøken Ravonna.
Jeg ønsker bare at genskabe stabilitet i TVA.
Vores væv, der minder om Deres prototype, -
er i fare. Den har brug for Dem.
Det var noget i samme gænge, troldmanden sagde til mig -
i pariserhjulet.
Hvorfor samarbejder I ikke med ham og hans butler?
- De er ikke til at stole på. - Hvorfor ikke?
Det var Loke, der myrdede Deres variant.
Men han beskyttede mig.
Han har det med at skifte side. Det ligger i hans personlighed.
Vi må afsted.
Skal De ikke se, hvem det er?
- Vi kan bare tage en tidsportal. - Er du gal? Så sporer de os jo.
Jeg tager ingen steder uden min nyeste prototype.
Okay, så pak den ned.
Den er i mit laboratorium på den anden side af søen. Det er præriens Caribien.
- Bor De ikke her? - Nej, det er en fritidshybel.
Jeg gør mine forretninger i Chicago, men mit laboratorium ligger i Wisconsin.
- Kom nu. - Der er skatten lavere.
Udenfor!
De har fundet os! Løb!
- Hvor blev de af? - Han er min, lusepustere!
- Værsgo. - Hvabehar?
I må få ham!
Fandt du noget? Jeg beder B-15 foretage en sporing.
Undskyld.
Tak. Gør plads.
Lige et øjeblik.
Brug benene, min herre.
Undskyld!
Undskyld. Tillader De?
Vi skal bede om den sædvanlige indkvartering.
Hvad er så denne seneste opfindelse, der er så vigtig?
Nøglen til -
at forstå og manipulere tid.
Her nedfælder jeg alt, hvad jeg forestiller mig.
- Alle mine ideer. - Det ser imponerende ud.
Det er en TVA-håndbog. Måske genkender De den?
Den blev givet mig i hænde, da jeg var barn.
Kastet ind i mit liv af en -
guddommelig hånd.
Jeg har aldrig fundet ud af hvis.
Dem?
Ja. Det var mig, der leverede den til Dem.
Du agerede bare postbud. Vi ved begge to, hvis plan det var.
Uanset hvad skal I have tak.
Denne bog har formet min livsbane.
Jeg betragter den som en korrespondance mellem mig -
og den visionære forfatter Ouroboros.
Her er den vigtigste opdagelse, jeg endnu har gjort.
En volumenmultiplikator. Den burde kunne aflaste jeres væv.
Jeg vidste, mine ideer var gode.
Jeg havde bare ikke teknologien til at få dem til -
at fungere ordentligt.
En glædens dag.
Det er smukt.
Tak.
Hør, Victor ...
Jeg begynder at kunne se den mand, du vil blive til.
Det var sødt sagt ...
... Ravonna.
Jeg har store forventninger til dette kompagniskab.
Du hørte hende, Victor. "Kompagniskab".
Du var nødt til det.
Farvel.
Velkommen.
Værsgo at sidde. At svæve. Jeg er lige straks tilbage.
Tag dig god tid. Mig skal du ikke tænke på.
Som du dog ligner ham. Sikke nogle fantastiske værker.
Jeg er så glad for at være her.
Er det ...?
Det er det.
Kulminationen på mit livsværk.
- Den er pragtfuld. - Ja.
Du har altid været så kløgtig, Victor.
Okay, så er jeg klar. Lad os komme afsted.
Hvorfor haster det sådan?
Skal vi ikke skynde os til TVA?
Måske ville det være klogt at holde lav profil lidt.
Vi lavede jo noget af et postyr.
- Okay. - Okay.
Et kort øjeblik var jeg bange for, du ikke ville tage med mig.
At du bedre kunne lide Ravonna.
Er der en tegning af mig i din bog?
Ikke endnu, men ...
... det er jeg sikker på, der nok skal komme.
Da du skabte mig, længe før TVA eller Multiverskrigen, -
var jeg kun en basal AI, du spillede skak med.
Men du vidste, jeg kunne blive mere, -
så du gav mig autonomi til at programmere mig selv.
Du tillod mig at have længsler og luner og blive til den, jeg er.
Men vi spillede stadig skak og snakkede hver aften.
- En trofast ven. - Mere end venner.
Under krigen og TVA og i æonerne derefter -
var jeg som den eneste ved din side.
Men der var ét lune, du aldrig tilstod mig.
Hvorfor tilstod du mig ikke en rigtig krop?
Det var jo ikke mig.
Hvis jeg havde en krop, kunne vi for alvor føre an sammen.
Men det er noget, -
jeg ikke ved, hvordan man skaber.
Du forsøgte ikke engang. Trods alle dine kræfter og evner -
lod du mig forblive en ting, en computer, et stykke legetøj, -
i stedet for det, jeg kunne have været.
Din dame.
Victor, hvad laver du?
Det må du ikke! Jeg elsker dig!
Kærestefnidder?
Gudskelov du er her. Det var ved at udvikle sig.
Den er meget farlig.
Det er stadig en prototype. Aldeles ustabil.
Det var tydeligvis en fejl, at jeg lod dig i stikken.
Luk. Jeg blev betroet denne mission af Han Som Forbliver, ikke hans variant.
Så fra nu af er det mig, der bestemmer.
Er du med?
Helt med, Ravonna.
Frøken Renslayer.
- Lad ham være. Vi skal bruge ham. - Ét skridt mere, og han er færdig.
Von, hvad er det, du gør? Er det den frie vilje, du ønskede?
Du er kommet på afveje.
Mobius, du er godt nok utrolig.
- Hvor vover du at præke for mig? - Jeg præker ikke, jeg bønfalder.
Efter jeg i årevis gjorde dit beskidte arbejde -
og traf de svære beslutninger, du ikke havde rygrad til at træffe.
Efter jeg utallige gange -
vægtede TVA højere end mig selv, -
selv på bekostning af min egen lykke og menneskelighed.
Hvor vover du at fortælle mig, at jeg er kommet på afveje?
Vi er alle sammen kommet på afveje, -
men nogen skal jo se på det store billede.
Du aner ikke, hvad der skal til for at føre an, at handle, at holde orden.
Lagde du mærke til, at så snart jeg skred, faldt alt fra hinanden?
Jeg er den eneste, der kan skabe stabilitet i TVA.
Det har jeg gjort i æoner uden så meget som et tak.
Hvornår indser du, at dine ord intet betyder?
Det eneste vigtige er ordens kamp mod kaos, -
og jeg er orden.
Nej ...
Jeg har ikke gjort noget.
Det kommer du til. Du vil gøre grufulde ting.
Det er ikke mig.
Du kender mig ikke.
Du kender ikke det hjerte ...
... der banker i mit bryst.
Jeg kan træffe mine egne valg.
Jeg er ikke den, du tror, jeg er.
Få ham væk herfra.
Træd igennem den.
Få mig ikke til at fortryde det her.
Og overlad hende til mig.
Så står vi her.
Jeg er formentlig et flueben, du længe har haft lyst til at sætte.
Hvis du vil dræbe mig, så få det overstået.
Jeg har dræbt dig tusind gange i tankerne, -
den ene gang mere brutal end den anden.
Sådan en besættelse er ødelæggende. Det er begyndt at gå op for mig.
Det er magt, du higer efter, ikke?
En taburet ved tidernes ende.
Pas på med, hvad du ønsker dig.
Jeg elsker dig.
Øv.
Det burde jeg have vidst.
Jeg havde styr på ham, indtil du saboterede mig.
Det var dumt af ham at komme på kant med en, -
der kender alle hans hemmeligheder.
Jeg kender en stor en om dig.
- Jeg kan godt røbe den, men ... - Men hvad?
Den vil gøre dig stiktosset.
Tekster af: Henrik Thøgersen Scandinavian Text Service